Heglig-krisen

Heglig-krisenhttp://www.southsudanhub.com/media/367/Heglig_crisis_between_Khartoum_and_Juba__---Arabic/ var en rekke trefninger mellom de militære styrkene til Republikken Sudan og Sør-Sudan som begynte 26. mars 2012, mindre enn ett år etter Sør-Sudan fikk sin uavhengighet fra Sudan 9. juli 2011. Konflikten ble utkjempet over de oljerike regionene mellom Sør-Kordofan i Sudan og Unity-staten i Sør-Sudan. I april inntok sørsudanesiske styrker byen Heglig, hvor størsteparten av Sudans oljeinntekter kommer fra, og som er anerkjent som en del av Sudan av Den afrikanske union. Det ble en stund spekulert om konflikten kunne utvikle seg til en full krig mellom de to landene.South Sudan troops 'repel oil town attack'

Kampene stod hovedsakelig mellom sudanesiske og sørsudanesiske styrker. Sør-Sudan ble også støttet av opprørsgruppene SPLA-N og JEM i Nubafjellene, samt Sudans revolusjonære front som kjemper for et regimeskifte i Sudan.Kansas City - In Sudan's Nuba Mountains, rebels roll up string of victories Sudan mottok støtte fra Sør-Sudans frigjøringsbevegelse, en avhoppergruppe som ønsket å styrte SPLA-regimet i Juba.AllAfrica.com - Sudan: Briefing - Sudans' Border Clashes 29. mars 2012

Sør-Sudan trakk seg ut av Heglig den 22. april, og konflikten flyttet seg over på sørsudanesisk territorium. Sør-Sudan klarte imidlertid å slå tilbake en rekke sudanesiske inntog, og krisen låste seg i en stillstand. Verdenssamfunnet anstrengte seg for å forhindre et krigsutbrudd mellom de to landene, og Den afrikanske union ble en viktig fredsmekler når de to landenes ledere møttes utpå sommeren. Etter flere mislykkede forhandlingsrunder kom de omsider frem til en avtale den 28. september som blant annet innebar opprettelsen av en 10 km bred demilitarisert sone langs landenes felles grense. Abyeis status, et av kjernespørsmålene i konflikten, ble imidlertid ikke løst.

 Bakgrunn 
Sør-Sudans uavhengighet kom i etterkant av to borgerkriger, den første i perioden 1955–1972, og den andre fra 1983–2005. I løpet av den lange konflikten ble så mye som 2,5 millioner mennesker drept, og mer enn 5 millioner ble flyktninger.Sudan and South Sudan in fierce oil border clashes – BBC News Africa. Published 27 March 2012. Retrieved 27 March 2012. Forholdene mellom de to landene har vært preget av konflikten over oljerørledningen ved staten Den større Nilen og den omstridte regionen Abyei, selv om Sudan var det første landet som anerkjente Sør-Sudan. I januar 2012 stengte Sør-Sudan alle sine oljebrønner grunnet uenigheter rundt delingen av ressursene og gebyrene Sudan krevde.

I mai 2011 tok Sudan kontroll over Abyei, en omstridt oljerik region i grenseområdet, ved hjelp av en styrke på 5000 soldater. I løpet av tre dager med kamper med sørsudanesiske styrker var regionen overtatt. Sudans begrunnelse bak angrepet var et bakholdsangrep utført av Sør-Sudan hvor 22 sudanesiske soldater mistet livet. Sudans offensiv i Abyei inkluderte artilleriangrep, bombing og bruk av stridsvogner,James Copnall, BBC News, 23. mai 2011 og innledende rapporter indikerte at så mange som 20 000 mennesker var blitt drevet på flukt av kamphandlingene. Blodige kamper fant sted i byen, hvor tre kropper senere ble identifisert som sørsudanesiske soldater. Interimregjeringen i Sør-Sudan erklærte invasjonen som en krigshandling, og FN sendte en utsending til Khartoum for å megle i konflikten. Sør-Sudan rapporterte senere at dets styrker hadde trukket seg ut av Abyei, og landets president Salva Kiir erklærte at man ikke ville gå til krig over det omstridte området. En avtale ble nådd den 20. juni, hvor demilitarisering av det omstridte området var hovedelement. Etiopiske FN-styrker ble deretter plassert i det betente grenseområdet fra og med den 27. juni for å påse at avtalen ble holdt.

Selv om konflikten over Abyei ikke førte til krigsutbrudd, var de-eskaleringen bare midlertidig. Tidlig i desember 2011 gikk sudanesiske styrker til angrep på den sørsudanesiske byen Jau i staten Unity, og besatte den militært. I mars 2012 ble Panyikang bombet av det sudanesiske flyvåpenet. Begge landene anklaget også hverandre for å støtte opprørsgrupper mot de respektive regjeringene.

 Hendelser 
26-28. mars - Sør-Sudan forsøker å ta Heglig 
Den 26. mars hevdet sudanesiske myndigheter at Sør-Sudan hadde angrepet oljefeltene i Heglig, som ligger i den sudanesiske staten Sør-Kordofan. Sør-Sudan hevdet på sin side at de handlet i selvforsvar etter et angrep mot deres territorium.South Sudan says Sudan bombs oil fields in border region – Euro News. Publisert 27. februar 2012. Neste dag angrep det sudanesiske flyvåpenet et oljefelt i den sørsudanesiske staten Unity, like nord for administrasjonssenteret Bentiu.S. Sudan, Sudan Clash Along Tense, Disputed Border – Voice of America News. Publisert 27. februar 2012. Den sudanesiske hæren angrep senere omstridte områder i Jau, Pan Akuach og Teshwin, men ble slått tilbake av Sør-Sudans hær.Sudan, South Sudan's Armies in Direct Clashes – Arutz Sheva 7. Publisert 27. februar 2012.

Sørsudanesiske artilleristillinger 20 km nord for Bentiu, som hadde vært innblandet i det første bombardementet av Heglig, ble bombardert av artilleri fra den nordlige siden av grensen mellom de to landene. Det ble fra sudanesisk hold bekreftet at sørsudanesiske styrker hadde avansert 10 kilometer inn på sudanesisk territorium, men at invasjonen var blitt slått tilbake og at styrkene ble drevet tilbake til grensen. Det skal også ha blitt tatt flere fanger, og de sørsudanesiske tapene kan ha vært så høye som 63 døde. Minst én stridsvogn skal også ha blitt ødelagt. Den 28. mars kom ordren om å trekke styrkene ut av det omstridte området.

Til tross for en tilsynelatende nedeskalering, fortsatte konflikten i form av at begge land anklaget hverandre for å støtte opprørere mot de respektive regjeringene. Konflikten mellom sudanesiske styrker og en opprørergruppe ved navn SPLA-N blusset opp igjen den 30. mars, og kamper brøt ut i nærheten av grensen mellom de to landene.http://www.modernghana.com/news/386381/1/fighting-rages-near-key-sudan-border-village.html Den 31. mars ble sørsudanesiske stillinger langs grensen bombet av det sudanesiske flyvåpenet, selv om sudanesiske talsmenn hevdet det var artilleri, og ikke bombefly, som stod bak anslaget.

Tidlig april – Sør-Sudan erobrer Heglig 
Ifølge sørsudanesiske myndigheter ble et sudanesisk MiG-29-fly skutt ned over staten Unity den 4. april.http://www.nytimes.com/2012/04/05/world/africa/south-sudan-says-it-downs-sudan-jet-as-clashes-continue.html Luftangrepet skal ha funnet sted i nærheten av Heglig, og tvang et kamerateam fra Al Jazeera til å søke tilflukt mens sudanesiske fly bombet en oljerørledning. Bombingen skal ikke ha medført store skader, og ingen mennesker mistet livet under angrepet. Den sudanesiske regjeringen benektet på det sterkeste at hendelsen i det hele tatt hadde funnet sted, og kategoriserte anklagelsene som «fabrikasjoner» av sørsudanesiske myndigheter.http://www.aljazeera.com/news/africa/2012/04/201244151343766397.html

Den sørsudanesiske byen Teshwin ble ifølge Sør-Sudans forsvar angrepet med sudanesisk artilleri og bombefly den 9. april. Byen Abiemnhom i Unity skal også ha blitt utsatt for et angrep, utført av to brigader fra den sudanesiske hæren. Minst fire sivile skal ha mistet livet i løpet av kamphandlingene, mens det imidlertid ikke ble rapportert om militære tap på noen av sidene. Sør-Sudan hevdet angrepet var et forsøk på å erobre oljefeltene i området, og hevdet de sudanesiske styrkene var støttet av lokale militsopprørere. Styrken skal imidlertid ha blitt slått tilbake, og en sudanesisk militær talsmann innrømmet senere at den sudanesiske hæren var blitt slått i løpet av et slag i nærheten av Heglig og blitt tvunget til å retirere nordover.http://www.aljazeera.com/news/africa/2012/04/2012410191313432342.html Det ble senere rapportert at kampene hadde begynt med at sudanesiske styrker, som forøvrig bestod av 1000 soldater rundt Heglig,http://online.wsj.com/article/SB10001424052702304818404577345923067018352.html?mod=googlenews_wsj forsøkte å erobre en grenseutpost som de hadde tapt til sørsudanesiske tropper to uker tidligere. Talsmann for den sudanesiske hæren Oberst Khalid Sawarmi hevdet Sør-Sudan hadde tatt kontroll over oljefeltene i Heglig og selve byen.http://www.bbc.co.uk/news/world-africa-17672727 De sudanesiske tapene skal ha vært svært store, med omkring 240 døde og minst 2 stridsvogner ødelagt i løpet av det andre slaget om Heglig.http://www.france24.com/en/20120414-sudan-army-says-still-control-disputed-oil-hub

Den 11. april uttalte den sudanesiske regjeringen at harde kamper fortsatte i de omstridte grenseområdene, og det kom frem at den sudanesiske hæren forsøkte å gjenerobre Heglig. Sudan erklærte at de ville benytte alle tilgjengelige lovlige virkemidler til å gjenerobre Heglig, og styrker ble mobilisert for å gjennomføre dette. Fra sørsudanesisk hold ble det rapportert at hæren hadde inntatt defensive stillinger i Heglig og forberedte seg på et sudanesisk motangrep.http://www.bbc.co.uk/news/world-africa-17674992 Etter Hegligs fall hadde regjeringen i Khartoum uttalt at at styrkene hadde gjennomført en taktisk retrett til Kharasanah, og hadde til tross for hard motstand mislyktes i å slå tilbake de «store, velutrustede styrkene» som hadde angrepet området.http://www.boston.com/business/articles/2012/04/11/south_sudan_troops_capture_disputed_oil_town/ Den sudanesiske revolusjonære front, en sudanesisk opprørsgruppe, angrep den sudanesiske hæren i Karashanak like etter tilbaketrekningen.

Etter oppblussingen tidlig i april, begynte begge landene å mobilisere større hærstyrker for å imøtekomme en tilsynelatende uunngåelig eskalering.http://www.abc.net.au/news/2012-04-12/sudan2c-south-sudan-edge-close-to-all-out-war/3944860 Den sudanesiske hæren ble mobilisert etter at sørsudanesiske styrker hadde penetrert så mye som 70 kilometer inn i sudanesisk territorium, ifølge Sudans utenriksdepartement.http://www.guardian.co.uk/world/2012/apr/11/sudan-south-border-war-crisis

Krig ble offisielt erklært av Sudans visepresident al-Haj Adam den 11. april, og alle forhandlinger mellom de to landene ble avbrutt.http://www.ibtimes.com/articles/327248/20120412/sudan-war-south-civil.htm Neste dag bombet sudanesiske fly Bentiu, hovedstaden i Unity, i et forsøk på å ødelegge en strategisk viktig bro – en sørsudanesisk soldat mistet livet i angrepet.http://www.telegraph.co.uk/news/worldnews/africaandindianocean/south-sudan/9200747/South-Sudan-choosing-the-path-of-war.htmlhttps://archive.today/20120714204144/timesofindia.indiatimes.com/world/rest-of-world/Sudan-warplanes-launch-first-attack-on-South-Sudan-town/articleshow/12635729.cms

Midten av april – Sudan begynner en motoffensiv
Den 13. april begynte sørsudanesiske styrker å forsterke sine stillinger i Heglig, mens den sudanesiske hæren fortsatte å mobilisere. Sudanesiske styrker hevdet å ha påbegynt angrepet på Heglig, og at situasjonen ville bli tatt hånd om «i løpet av timer.»http://www.bbc.co.uk/news/world-africa-17707977#?utm_source=twitterfeed&utm_medium=twitter En sudanesisk regjeringstalsmann sa at hæren nå befant seg ved utkanten av Heglig, mens den sørsudanesiske regjeringen igjen bekreftet at man ville forsvare seg dersom et angrep faktisk fant sted.http://www.aljazeera.com/news/africa/2012/04/20124131884114152.html

Sør-Sudans visepresident Heik Machar uttalte senere på dagen at et sudanesisk forsøk på å gjenerobre Heglig ble stoppet 30 kilometer nord for byen.http://www.bbc.co.uk/news/world-africa-17712848 Sør-Sudan hevdet å ha ødelagt to stridsvogner i løpet av slaget, og uttalte at frontlinjen forble uforandret hele dagen.http://www.voanews.com/english/news/africa/east/South-Sudan-Reinforces-Positions-Around-Disputed-Oil-Town-147297855.html Det sudanesiske flyvåpenet slo like deretter til mot Jau, Kanakuach og Heglig.http://www.france24.com/en/20120414-sudan-army-says-still-control-disputed-oil-hub To sudanesiske MiG-29-fly fløy lavt over Bentiu den samme dagen i et forsøk på å ødelegge en bro. Bombene bommet på målene og endte opp med å ta livet av fire sivile og en soldat, og skadet ytterligere fem andre. Angrepet ble ansett som et forsøk på å ødelegge Sør-Sudans forsyningslinjer ved å ta ut infrastruktur og dermed vanskeliggjøre troppeforflytningerhttp://reliefweb.int/node/489978http://www.miamiherald.com/2012/04/14/2748242/sudanese-war-planes-bombard-bentiu.html

Den 14. april fortsatte sørsudanesiske styrker å bevege seg nordover, og slo tilbake et sudanesisk motangrep ved Kersana. Samme dag ble alle de tre veiene som førte til Heglig fra nord stengt av sørsudanesiske styrker. Det kom også frem at de fleste oljefasilitetene i Heglig skal ha blitt skadet i løpet av kamphandlingene tidligere. Senere på sagen ble det rapportert at sudanesiske styrker stod kun få kilometre unna Heglig, og at det forekom harde kamper med sørsudanesiske styrker. Sudans umiddelbare mål skal ha vært å «ødelegge Sør-Sudans krigsmaskin», og var ikke begrenset til en gjenerobring av Heglig. Sørsudanesiske kilder bestred denne informasjonen, og avfeide de sudanesiske rapportene som propaganda. Det ble hevdet at Nord-Sudans styrker fremdeles befant seg 30 km nord for Heglig. FN meldte ved denne datoen at 10.000 mennesker hadde flyktet fra den oppblussende konflikten,Aftenposten - Tusenvis har flyktet fra sudansk grenseområde Publisert: 14.apr. 2012 (17:13) Oppdatert: 14.apr. 2012 (18:23) det egentlige tallet skal ha vært så høyt som 100 000.http://www.washingtonpost.com/world/middle_east/bombs-kill-5-in-south-sudan-doctor-says-as-jets-bomb-strategic-targets/2012/04/14/gIQABxu3GT_story.html

Den 15. april uttalte SPLA-talsmann Philip Aguer at sørsudanesiske styrker hadde holdt sine stillinger i Kelet over natten, til tross for sudanesiske forsøk på å presse dem tilbake. Han hevdet også at to sudanesiske stridsvogner ble ødelagt i løpet av kamphandlingene.http://www.aljazeera.com/news/africa/2012/04/2012414152014367237.html Samme dag ble den sørsudanesiske delstaten Øvre Nilen bombardert av sudanesisk artilleri i et forsøk på å åpne en ny frontlinje i krigen. Sudanesiske styrker krysset grensen mellom de to landene og okkuperte en liten landsby ved navn Kuek, før de omsider ble presset tilbake av Sør-Sudans hær.http://www.bnd.com/2012/04/15/2141742/official-sudan-attacks-border.html Den 16. april kom den offisielle beskyldningen fra Sør-Sudan om at Khartoum forsøkte å åpne en annen front.

Mandag den 16. april tok konflikten en liten pause, og kamphandlingene denne dagen var begrenset til mindre trefninger og luftangrep. Sudans krigsmål offisielt erklært av det sudanesiske parlamentet denne dagen, hvor det ble uttalt at Sudan skulle mobilisere alle sine tilgjengelige ressurser for å nedkjempe Sør-Sudan og styrte dets regjering.http://online.wsj.com/article/SB10001424052702304432704577347531449032716.html?mod=rss_africa Rabie Abdelaty, en talsmann for regjeringen i Khartoum, utelukket videre fredssamtaler med Sør-Sudan ettersom det ville skade Sudans nasjonale stolthet dersom de ikke gjenerobret Heglig ved hjelp av militære slagmidler.http://www.modbee.com/2012/04/16/2159827/sudan-intensifies-bombing-of-disputed.html Samme dag åpnet Sudan en tredje front ved å angripe og erobre Mugum, en befested sørsudanesisk stilling i staten Den øvre Nil, og overtok stillingen uten hardere kamper.

Den 18. april ble en ny front åpnet i konflikten 160 km vest for Heglig og like vest for Abyei, langs grensen mellom de to landene, hvor 7 sørsudanesiske og 15 sudanesiske soldater ble rapportert drept. Trefningen fant angivelig sted etter at en sørsudanesisk soldat ble skutt og drept mens han samlet vann i nærheten av veien mellom Aweil og Meiram.http://www.bbc.co.uk/news/world-africa-17753991 Dagen etterpå, torsdag den 19. april, ble det fra sørsudanesisk hold hevdet at man de siste 24 timene hadde slått tilbake hele 4 sudanesiske angrep langs grensen, deriblant ved Warguet i Nord-Bahr el Ghazel hvor 15 sudanesiske soldater mistet livet ifølge SPLA. Philip Aguer Panyany, talsmann for SPLA, uttalte at Sudan forsøkte å åpne nye fronter grunnet problemene de hadde støtt på i Heglig, i et forsøk på å dra SPLAs oppmerksomhet bort fra det omstridte området.http://allafrica.com/stories/201204190375.html Sør-Sudan tilbød seg å trekke styrkene ut av Heglig dersom Den afrikanske union kunne garantere for et fullstendig ildopphør, og dersom Sudan trakk sine styrker ut av Abyei og gikk med på grensedemarkering.

SPLA-N i Nuba-fjellene
Samtidig som SPLA kjempet mot den sudanesiske hæren i Heglig, ble byen Talodi omringet på tre sider av 8000 opprørssoldater fra SPLA-N. Regjeringshæren, som kun hadde 2000 menn til rådighet i byen, så ut til å være på retretten ettersom de lå i undertall. Dette var ett av mange angrep utført av SPLA-N; I januar slo opprørerne tilbake den sudanesiske hæren i byene Buram og Tess ved å gjennomføre et bakholdsangrep, selv om regjeringshæren hadde 10 stridsvogner med seg inn i byene. I februar tvang de 6000 regjeringssoldater ut av byen Togi, hvilket skjedde for første gang siden 1994. Den 15. april omringet SPLA-N byen Laghawa, og kontrollerte ved denne datoen også områder rundt byene Rashad og Abassiya.

Sudan anklaget Sør-Sudan for å støtte angrepet mot Talodi allerede i slutten av mars, og hevdet SPLA-N benyttet seg av kanoner og stridsvogner supplert direkte fra Sør-Sudan.Iol News – S Sudan backs rebel attack March 31 2012 at 03:45pm Sør-Sudan benektet på sin side å ha noen forbindelse med de sudanesiske opprørerne.

Opprørergruppens strategi, som forøvrig var samspilt med JEM-geriljaen, skal tilsynelatende ha vært å begrense Khartoum-regjeringens tilgang til landets ressurser på flere fronter for å svekke Omar al-Bashirs regime, før de omsider planla å marsjere mot hovedstaden.

 Sent april: Sør-Sudan trekker seg fra Heglig, sudanesiske angrep mot Sør-Sudan 
Den 20. april uttalte en talsmann for Sør-Sudans president Salva Kiir at styrkene hadde fått ordre om å trekke seg ut av Heglig i løpet av 3 dager, og at landet ønsket at Hegligs status skulle bli avgjort gjennom internasjonal mekling.Dagbladet - Sør-Sudan lover å trekke seg ut av Sudan Mens Sudans president Omar al-Bashir proklamerte seier, hevdet Heglig var blitt «frigjort» militært og at de sørsudanesiske styrkene var blitt jaget ut, hevdet Sør-Sudan at tilbaketrekningen ville foregå i ro og orden. Det ble også antatt at det sterke internasjonale presset bidrog til Sør-Sudans avgjørelse om å trekke styrkene ut. Hvilken versjon som stemmer, er ennå ikke klargjort.Los Angeles Times - Sudan and South Sudan inch back from the brink of war Begge land hevdet den 20. april å kontrollere det omstridte oljefeltet, men Sør-Sudans FN-representant Agnes Oswaha uttalte at Sudans versjon om at byen var tapt ikke gav mening ettersom styrkene var gitt 3 dager på å trekke seg ut.Associated Press - Sudan and S. Sudan claim control of oil town Sør-Sudans president Salva Kiir latterliggjorde den sudanesiske seierparaden i en tale til nasjonen over fjernsyn, og hevdet Sudan «lurte seg selv» ved å feire en «oppdiktet frigjøring av Heglig», og utfordret dem til å komme med konkrete bevis på at byen var blitt gjenerobret med makt. Videre uttalte han at byen fremdeles var under sørsudanesisk kontroll, gjorde det klart at provokasjoner ville bli svart på med makt, og sa at SPLA ville forbli i nærområdet.All Africa - South Sudan: Juba in Full Control of Heglig Area, Dismisses Khartoum's Claim of Takeover - Kiir

Den 21. april ble de-eskaleringen satt på prøve da Sør-Sudan anklaget Sudan for å bombe ett av landets oljefasiliteter.BBC News – South Sudan's oil facility 'bombed by Sudan' Tilbaketrekningen ble imidlertid gjennomført, og den 22. april var alle sørsudanesiske styrker ute av Heglig.S. Sudan completes withdrawal from Heglig

Til tross for at de sørsudanesiske styrkene ble trukket ut av de okkuperte områdene i Sudan, fortsatte konflikten. Den 22. april gjennomførte Sudan et luftangrep 9 km inne i Sør-Sudan, før dets hær gjennomførte tre angrepsbølger som var den første trefningen mellom de to hærene siden den 20. april. Det ble rapportert at de sudanesiske styrkene brukte artilleri, stridsvogner og militsgrupper under angrepet, som skal ha trengt dypt inn på sørsudanesisk territorium.South Sudan says Sudan launches attacks Minst en sørsudanesisk soldat ble drept og to andre skadet under angrepet.http://www.telegraph.co.uk/news/worldnews/africaandindianocean/sudan/9220086/Sudan-launches-attack-into-South-Sudans-borders.html

Den 23. april bombet Sudan byen Rubkona i et forsøk på å ødelegge en bro mellom byen og Bentiu. Minst tre personer ble drept under raidet, og flere markedsboder ble ødelagt. Flere oljeproduserende fasiliteter ble også forsøkt bombet. Dagen etterpå omtalte Sør-Sudans president Salva Kiir de sudanesiske angrepene for første gang som «krigshandlinger», og beskrev bombingen av oljeområder i Sør-Sudan som en krigserklæring. «Vår nabo i Khartoum har erklært krig mot republikken Sør-Sudan» uttalte han under et besøk i Beijing.VG Nett - Salva Kiir mener Sudan har erklært krig mot Sør-Sudan Sør-Sudan erklærte den 30. april at de ønsket umiddelbart ildopphør, og tilbød seg å trekke sine politistyrker ut av omstridte grenseområder.South Sudan vows to stop clash Samme dag okkuperte imidlertid Sør-Sudan et omstridt område ved grensen mot Darfur.Sudan warns South as fresh clashes alleged Dagen etterpå brøt det ut harde kamper ved Hofra ved veien mot byen Bentiu, delstatshovedstad i den sørsudanesiske staten Unity.Nye kamper på grensen mellom Sudan og Sør-Sudan Ifølge Sør-Sudans hær ble 27 sudanesiske soldater drept under kampene. De påståtte tapene fra sørsudanesisk hold ble hevdet å være tre døde og to skadede, og de uproporsjonale tapstallene ble begrunnet med at SPLA hadde overvåket sudanesernes bevegelser de siste 3 dagene. Angrepet på Hofra ble rapportert å ha vært mislykket, og sørsudanesiske styrker forfulgte ifølge hæren de sudanesiske styrkene 5 km nordover. Oberst Philip Aguer fra den sørsudanesiske hæren uttalte at Sør-Sudan ville gjengjelde dersom Sudan fortsatte å bruke Heglig som base for angrep mot sørsudanesiske byer.South Sudan: 27 Sudan soldiers killed in clashes

Etter de hardeste trefningene i april, gikk konflikten tilsynelatende inn i en roligere fase. Konflikten mellom Sudan og opprørsgrupper i Sør-Kordofan og Darfur avtok imidlertid ikke, og den 10. mai uttalte en talsmann fra det sudanesiske militæret at Sudan hadde slått tilbake opprørere fra Sør-Sudan som forsøkte å ta kontroll over et område i Sør-Darfur. Den 28. mai ble Sudan også anklaget av Sør-Sudan for å ta livet av 10 sivile under et bombeangrep, lenge etter tilbaketrekningen fra Heglig. Den 30. mai fant det også ifølge SPLA sted et ganske stort slag i Warguet i Nord-Bahr el Ghazal, hvor det ifølge dem var 64 sudanesiske soldater som mistet livet. Artilleri festet til kjøretøy skal også ha blitt ødelagt under kamphandlingene før det sudanesiske angrepet ble slått tilbake.http://allafrica.com/stories/201205311245.html Angrepet kunne ikke bekreftes av uavhengige kilder.http://radiotamazuj.org/en/article/no-confirmation-warguet-attacks-violation-south-sudan-border Den 21. juni kom det også til trefninger mellom den sudanesiske hæren og opprørergruppen SPLA-N i El-Fragil like vest for Dilling i Sør-Kordofan, og ifølge SPLA-N ble byen erobret fra de sudanesiske styrkene som også skal ha lidd store tap og etterlatt mye utstyr. Fra sudanesisk hold ble det hevdet av hæren hadde jaget opprørerne ut av området, og at titalls rebeller var blitt drept i kamphandlingene.

Den 6. juli ble to representanter for parlamentet i Sør-Kordofan og seks andre drept i et bakholdsangrep. De to politikerne var Ibrahim Mohamed Belinda som var talsmann for Sør-Kordofans lovgivende råd, og Faisal Beshir som var leder av rådet for strategisk planlegging. Den sudanesiske hæren lovet å knuse SPLA-N etter angrepet.http://www.skynews.com.au/politics/article.aspx?id=769276

 De-eskalering og forsøk på forhandlinger 
I et møte med Egypts utenriksminister den 15. april, uttalte Omar al-Bashir at forhandlinger med Sør-Sudan var uaktuelt inntil SPLA trakk seg ut av Heglig.allAfrica.com: Sudan: No Negotiations With South Sudan Before Withdrawal From Heglig, Bashir Tells Egypt Ifølge Thabo Mbeki, som hadde meklet mellom partene, hadde begge landene uttalt at de var klare til å gjenoppta forhandlingene den 22. mai, datoen Sør-Sudan endte okkupasjonen av Heglig. I juni fortsatte forhandlingene, under mekling av Den afrikanske union, i den etiopiske hovedstaden Addis Abeba.

Den 24. april ble et veikart for fred ferdigstilt, og FN gav Sudan og Sør-Sudan tre måneder på å fremforhandle en løsning på konflikten. Den 29. mai startet forhandlingene mellom de to landene under oppsyn av Den afrikanske union, og det ble tatt sikte på å forsøke å løse tvistene som angikk grensesetting og oljeressurser.http://allafrica.com/stories/201206090171.html Samme dag annonserte Sudan at landet hadde trukket sine styrker ut av det omstridte grenseområdet Abyei, noe som ble lovprist av det internasjonale samfunnet. Forhandlingene førte imidlertid ikke frem, og Sudan avslo et sørsudanesisk tilbud om å oppheve unntakstilstanden i grenseområdene og gjenetablere diplomatisk kontakt mellom de to landene - en avgjørelse Khartoum begrunnet med at tilbudet ikke tok opp de viktige sikkerhetsspørsmålene.http://www.chinadaily.com.cn/world/2012-06/06/content_15480121.htm Mangelen på fremgang førte til kraftige retorikkutbrudd på begge sider, og seniormedlemmet av SPLA Kuol Deim Kuol uttalte at Sør-Sudan ville gjenoppta stridighetene og fjerne sudanesiske styrker fra omstridte områder dersom samtalenes utfall ikke reflekterte Sør-Sudans interesser. Løytnant-generalen uttalte også at «kampen er ikke over», og at «vi er rede til å konfrontere dem».http://allafrica.com/stories/201207120259.html I juni ble det avtalt at direkte forhandlinger skulle finne sted, hvor begge landenes innenriksministre, forsvarsministre og sikkerhetssjefer skulle møtes ansikt til ansikt for å diskutere årsakene til fiendtlighetene, opprørsgruppene i begge land og grensebeskyttelse.http://news.xinhuanet.com/english/world/2012-06/04/c_131630412.htm Den 7. juli ble partene enige om et rammeverk for utestående saker, inkludert at fremtidige forhandlinger med SPLA-N skulle finne sted.

Den 21. juli trakk Sør-Sudan seg plutselig fra forhandlingene og avlyste planlagte direkte samtaler med motparten etter å ha anklaget Sudan for å ha gjennomført et luftangrep inne på sørsudanesisk territorium. Ifølge det sørsudanesiske militæret ble to sivile, en mann og en kvinne, skadet mens de sov i sine respektive hjem idet sudanesiske fly slapp totalt 8 bomber i nordlige Bahr el Ghazal. «Vi hadde intet annet valg enn å suspendere våre direkte bilaterale forhandlinger med Sudan» uttalte den sørsudanesiske forhandleren Atif Kiir, som også la til at «man kan ikke sitte med dem og forhandle mens de bomber vårt territorium».http://www.bbc.co.uk/news/world-africa-18939626 Fra sudanesisk hold ble hendelsen avfeid, og den sudanesiske forhandleren Omar Dahab uttalte at «Det som skjedde var at Justice and Equality Movement (JEM) forsøkte å angripe Sudan via sørsudanesisk territorium og SAF (Sudans væpnede styrker) slo dem tilbake, men inne i Sudan. [...] SAF krenket ikke sørsudanesisk territorium».https://archive.today/20130705183211/www.dailytimes.com.pk/default.asp?page=2012%5C07%5C22%5Cstory_22-7-2012_pg4_1 Imidlertid benektet JEM på det sterkeste å ha gjennomført noe bakkeangrep fra Sør-Sudan mot Sør-Darfur, og hevdet at dette kun var «falske beskyldninger» ment for å dekke over luftangrepene mot Bhar el-Gahzal. JEMs sekretær for utenrikssaker Ahmed Hussein Adam uttalte samme dag at «anklagene rettet mot JEM tar sikte på å dekke over luftangrepet som ble utført av den sudanesiske hæren mot sørsudanesisk territorium, i strid mot en FN-resolusjon», og la til at «de (Sudan) aldri på alvor søker en ren politisk løsning.»http://allafrica.com/stories/201207220020.html Den 24. juli bekreftet FN i en rapport at 6 bomber som var rettet mot sudanesiske opprørere i stedet endte opp 1,16 km inne i Sør-Sudan.http://www.kswo.com/story/19096788/un-finds-6-sudanese-bombs-hit-south-sudan

Den 31. juli avslo Sudans president Omar al-Bashir en invitasjon fra Den afrikanske union om å møte Salva Kiir dagen etterpå, og begrunnet avslaget med at han allerede hadde planer om å besøke Qatar denne datoen samt at han ønsket å forberede seg skikkelig før forhandlingene kunne gjenopptas.http://www.chicagotribune.com/news/sns-rt-us-sudan-bashirbre86u0l0-20120731,0,4039028.story

 Inngåelse av fredsavtale i september 
I september ble vellykkede forhandlinger ført mellom de to landene, og den 26. september inngikk Sudan og Sør-Sudan en avtale som tok for seg oljepolitikk og sikkerhet. Overenskomsten ble sett på som et historisk øyeblikk, og opprettelsen av en 10 km bred demilitarisert buffersone langs den lange grensa mellom de to landene utgjorde avslutningen på den voldelige fasen av konflikten. Buffersonen skulle også bidra til å ta kvelertak på opprørerbevegelser i begge landene. Imidlertid uteble noen avtale om Abyeis status.http://www.aljazeera.com/news/africa/2012/09/201292825052784872.html

Oversiktstabeller
Sudanesiske luftangrep
Ettersom Sudan ikke tillot journalister å bevege seg innenfor konfliktområdet,http://english.alarabiya.net/articles/2012/04/13/207423.html er rapportene om bombeangrepene og selve konflikten i stor grad basert på kilder med forbindelse med Sør-Sudans forsvar. Sudan hevdet de kun bombet sørsudanesiske militærstillinger, og avfeide alle videre anklager. Denne tabellen er basert på rapporter sørfra.
DatoStedTapNotaterReferanser 1. mars 2012Panykang, UnityIngenTo oljebrønner skadet.https://web.archive.org/web/20120302071847/http://www.cbsnews.com/8301-501710_162-57388424/s-sudan-says-sudan-bombed-2-oil-wells-in-south/ 12. mars 2012 Unity oljefelt Ukjent http://www.voanews.com/english/news/africa/east/South-Sudan-Sudan-Clash-Along-Tense-Disputed-Border-144342325.html  30. mars 2012 Varierende Ukjent Rettet mot SPLA-stillinger langs grensen.  4. april 2012 Unity Ingen En sudanesisk MiG-29 ble skutt ned. http://www.aljazeera.com/news/africa/2012/04/201244151343766397.html 9. april 2012 Teshwin, Sør-Kordofan Ingen https://archive.today/20130111082532/http://www.reuters.com/article/2012/04/10/southsudan-fighting-id USL6E8FA3ZO20120410 12. april 2012 Bentiu, Unity 1 soldat drept http://www.telegraph.co.uk/news/worldnews/africaandindianocean/south-sudan/9200747/South-Sudan-choosing-the-path-of-war.htmlhttps://archive.today/20120714204144/timesofindia.indiatimes.com/world/rest-of-world/Sudan-warplanes-launch-first-attack-on-South-Sudan-town/articleshow/12635729.cms 14. april 2012 Heglig, Sør-Kordofan Ukjenthttp://www.kansascity.com/2012/04/14/3554205/sudan-bombards-bentiu-as-clashes.html 14. april 2012 Bentiu, Unity (Rubkotna-broen) 1 soldat og 4 sivile drept, samt 4 sivile skadet. Broen forble uskadet.  14. april 2012 Bentiu, Unity 5 drept, 6 skadet.   14. april 2012 Abiemnom, Unity Ukjent   14. april 2012 Ajakkuac, Warrap Ukjent   15. april 2012 Heglig, Sør-Kordofan Ukjent Mulige skadet på oljefasiliteter.  15. april 2012 Mayom, Unity 7 drept, 14 skadet.   16. april 2012 Landsbyer øst for Bentiu, Unity 2 drept, 8 skadet 16. april 2012 FN-leir i Sør-Sudan Ingen Bekreftet av Kouider Zerrouk, talsmann for UNMISS.   16. april 2012 Heglig Ukjent   22. april 2012 Oljefelt i Unity Ukjent BBC News - South Sudan's oil facility 'bombed by Sudan' 23. april 2012 Bentiu/Rubkona 3 døde Et marked i Rubkona ble skadet. 26. april 2012 Chotchare, Unity Ingen rapporterthttp://english.alarabiya.net/articles/2012/04/26/210454.html 1. mai 2012 Panakuach, Unity Ingen rapporterthttp://www.portalangop.co.ao/motix/en_us/noticias/africa/2012/4/18/Sudan-says-Sudan-bombs-oil-region,ab77fde6-9e93-41c8-b535-8b6f91bc5368.html 21. mai 2012 Warguet, Nordlige Bahr el Ghazal 22. mai 2012 Warguet, Nordlige Bahr el Ghazal 28. mai 2012 Warguet, Nordlige Bahr el Ghazal 10 dødehttp://www.bloomberg.com/news/2012-05-28/south-sudan-says-sudan-bombed-country-before-peace-talks.html 21. juli 2012 Rubaker, Nordlige Bahr el Ghazal 2 skadedehttps://archive.today/20130705183211/www.dailytimes.com.pk/default.asp?page=2012%5C07%5C22%5Cstory_22-7-2012_pg4_1

Våpen
Den sudanesiske hæren var bevæpnet hovedsakelig med kinesisk– og sovjetisk-produserte våpen, mens den sørsudanesiske hæren hadde større variasjoner med få kjøretøy og for det meste håndvåpen. Denne tabellen må ikke ses på som fullstendig.

 Land   Stridsvogner T-55, Type 62,  T-55, T-72 Personellkjøretøy/Stormpanservogn BMP-1, BMP-2, Alvis Saladin , Walid, Technical Technical Artilleri 2A18, BM-21 BM-21 Flyvåpen Su-25, MiG-29, Nanchang A-5, Antonov An-26 Ingen Helikopter Bell 212 , Mi-8, Mi-24 Mi-17 Håndvåpen AK-47, AK-103, Heckler & Koch G3, PKM, DShK, ZU-23, RPG-2, RPG-7 AK-47, Heckler & Koch G3, PKM, DShK, ZU-23, RPG-2, RPG-7

 Reaksjoner 
Sudan
Nasjonal sudanesisk radio annonserte at Sudans president Omar al-Bashir ville avlyse sin planlagte visitt til den sørsudanesiske hovedstaden Juba på grunn av krigsutbruddet.Timberlake, Ian (2012). Sudan denounces South, suspends summit, after border clashes – AFP. Published 27 March 2012. Retrieved 27 March 2012. Et toppmøte mellom de to landenes ledere skulle i utgangspunktet avholdes i Juba i løpet av april, etterfulgt av et møte med Den afrikanske union i Addis Abeba, hovedstaden i Etiopia. Et møte mellom Sudan og Sør-Sudan hvor den omstridte grenseregionen Abyei skulle diskuteres var opprinnelig også planlagt den 22. mars, men ble utsatt fra sudanesisk hold.Arol Garang, Ngor (2012, Juba). South Sudan blames Khartoum for postponing Abyei meeting  – Sudan Tribune. Published 25 March 2012. Retrieved 27 March 2012.

Sudan påbegynte en omfattende mobilisering av dets væpnede styrker ettersom den sørsudanesiske hæren hadde penetrert så mye som 70 km inn på sudanesisk territorium, ifølge Rahmatullah Mohamed Osman, undersekretær for landets utenriksdepartement.http://www.guardian.co.uk/world/2012/apr/11/sudan-south-border-war-crisis Visepresident al-Haj Adam erklærte at det forekom en krigstilstand mellom de to landene den 11. april, og uttalte at alle mellomstatlige forhandlinger var lagt på is.http://www.ibtimes.com/articles/327248/20120412/sudan-war-south-civil.htm  Den 16. april kom det sudanesiske parlamentet med en uttalelse hvor det ble sagt at «regjeringen i Sør-Sudan er en fiende og alle sudanesiske statlige byråer må behandle henne deretter»,http://www.bbc.co.uk/news/world-africa-17727624 og det ble sagt at Sudan skulle mobilisere alle tilgjengelige ressurser for å nedkjempe Sør-Sudan og styrte regjeringen i Juba.http://online.wsj.com/article/SB10001424052702304432704577347531449032716.html?mod=rss_africa

Den 19. april uttalte Sudans president Omar al-Bashir at Sudans krigsmål ville være å erobre Sør-Sudan og «frigjøre» folket der. Han sa også at «enten ender vi opp i Juba og tar alt, ellers ender dere (Sør-Sudan) opp i Khartoum og tar alt», og beskrev opprettelsen av det SPLA-kontrollerte Sør-Sudan som et historisk feilgrep.

Like etter Sør-Sudans tilbaketrekning fra Heglig, uttalte Omar al-Bashir at det ikke ville bli noen forhandlinger med de «giftige insektene» i Sør-Sudan. Senere hevdet Bashir at sørsudaneserne kun forstod «våpnenes og ammunisjonens språk». Sudans FN-ambassadør Daffa-Alla Elhag Ali Osman hevdet at Sudan hadde rett til å handle i selvforsvar, men la til at «Vi vil ikke krysse den internasjonale grensen og angripe Sør-Sudan [...] inne i deres territorium».

Sør-Sudan
Sør-Sudans president Salva Kiir gav Sudan skylden for eskaleringen som hadde funnet sted, og uttalte at videre trefninger kunne føre til krigsutbrudd: «I dag morges kom det sudanesiske flyvåpenet og bombet områder i Unity. Etter dette intensive bombardementet ble våre styrker angrepet av det sudanesiske militæret og militser. En krig er igjen blitt påført oss, og det er sudaneserne som vil ha den». Talsmannen for det sørsudanesiske forsvaret antydet at konflikten var den største konfrontasjonen siden landet ble selvstendig.

Det sørsudanesiske parlamentet møttes snart etter at stridighetene brøt ut i april, og bad folket forberede seg på krig: «Khartoum planlegger kanskje en virkelig krig... Hvis du ikke forsvarer deg er du ferdig, så du bør gå og mobilisere folket [...] til å bli klare.»http://www.abc.net.au/news/2012-04-12/sudan2c-south-sudan-edge-close-to-all-out-war/3944860 Sør-Sudans parlament bestemte seg for å øke de militære utgiftene og å styrke hæren ved å skjære ned lønnen til alle offentlige ansatte med 10 prosent de kommende tre månedene.

Bensinstasjonene i og rundt Juba begynte å gå tom for drivstoff den 15. april ettersom store køer med bilførere forsøkte å fylle på tanken mens panikken satte inn.

Utenforstående land og organisasjoner

En talsmann for Ban Ki-moon, FNs generalsekretær, oppfordret de to landene til å avslutte konflikten og «benytte de eksisterende politiske og sikkerhetsmessige mekanismer til å på fredelig vis adressere [de to landenes] uenigheter».Timberlake, Ian (2012). UN calls for calm in Sudan after clashes – Yahoo! News. Published 27 March 2012. Retrieved 27 March 2012.

Den 23. april forsømte Ban Ki-moon Sudans bombing av grenseområder i Sør-Sudan, og krevde at Khartoum oppgav alle fiendtligheter.

22px|border Den arabiske liga
Den 15. april oppfordret Den arabiske inter-parlamentariske union Sør-Sudan om å trekke sine styrker ut av Heglig. I en uttalelse signert av parlamentarisk leder Salem Deqbasi het det at det arabiske parlamentets byrå oppfordret Sør-Sudan til å «akte på fornuftens stemme» og umiddelbart trekke sine styrker ut av områdene det hadde okkupert innenfor sudanesisk territorium, inkludert Heglig.

Den 11. april fordømte USAs utenriksdepartement Sør-Sudans erobring av Heglig: «Vi fordømmer Sør-Sudans innblanding i angrepet på og erobringen av Heglig, en handling som strekker seg utenfor selvforsvar og som har økt spenningene mellom Sudan og Sør-Sudan til et farlig nivå»http://www.boston.com/business/articles/2012/04/11/south_sudan_troops_capture_disputed_oil_town/ USA lovpriste senere Sør-Sudans avgjørelse om å trekke styrkene ut av det omstridte området, og fordømte samtidig Sudans fortsatte angrep mot Sør-Sudan.allafrica - Sudan: UN, U.S. Condemn Khartoum's Bombing Campaign

Kenyas president Mwai Kibaki foreslo at Kenya kunne megle mellom de to landene, og uttalte at «Kenya ønsker gode og stabile relasjoner mellom de to respektive landene.»Kenya to Mediate for Normal Relations between Sudan, South Sudan    – Sudan Vision. Published 27 March 2012. Retrieved 27 March 2012.

Landets forsvarssjef General Aronda Nyakairima uttalte at Uganda ville bli tvunget til å intervenere dersom konflikten eskalerte til ny fullskala krig. Han anklaget også Khartoum for å fortsatt ha kontakt med Joseph Konys milits Herrens motstandsarmé.Dailymonitor - Uganda warns Sudan over attacking Juba

Den 15. april uttalte en talsmann for Irans utenriksminister Ramin Mehmanparast at Iran holder godt øye med utviklingen i regionen, og oppfordret Sør-Sudan til å umiddelbart og betingelsesløst trekke sine styrker ut og returnere til den internasjonalt anerkjente grensen mellom de to landene. 

Landet tilbød seg å mekle i konflikten mellom de to landene.Gazettebw - South Sudan accuses north of attacking new front  16. april 2012 12:25 Det var egyptisk megling som til sist skal ha overbevist Salva Kiir om å løslate de sudanesiske soldatene som ble tatt til fange under kampene i Heglig tidlig i november 2012.

Kina, som har store oljeinteresser i området, oppfordret de to landene til å komme frem til en diplomatisk løsning på konflikten.http://www.vancouversun.com/news/China+urges+diplomacy+fighting+between+Sudans/6521715/story.html

Talsmann for det vietnamesiske utenriksdepartementet Loung Thank Nghi oppfordret partene til å respektere internasjonal lov og signerte avtaler, til å beherske seg og til å forhindre spenningene fra å eskalere mens arbeidet for å løse konflikten fredelig pågikk.

Jemen fordømte Sør-Sudans okkupasjon av Heglig, oppfordret begge parter til å gi diplomatiet en sjanse, og hevdet at begge parter burde etablere bånd bygget på gjensidig tillit og landenes felles historie.

 Se også 
Wikipedia-artikler
Den første borgerkrigen i Sudan
Den andre borgerkrigen i Sudan
Naivasha-avtalen
Folkeavstemningen om uavhengighet i Sør-Sudan
SPLA
Nyttige koordinater
Abyei, omstridt grenseområde - invadert av Sudan i mai 2011.
Heglig, Sør-Kordofan - erobret av Sør-Sudan tidlig i april 2012.
Bentiu, Unity - bombet av Sudan gjentatte ganger fra 12. april 2012.
Lagawa og Rashad, Sør-Kordofan - omringet av SPLA-N den 15. april 2012.
Aweil, Nordlige Bahr el Ghazal og El Meiram, Sør-Kordofan - trefning fant sted ved grensen mellom de to landene langs veien mellom disse to byene den 18. april 2012.
Dilling, Sør-Kordofan - harde slag fant sted den 21. juni, hvor begge parter gjorde krav på seieren.

 Referanser 

 Videre lesning 

Kategori:Sudans historie
Kategori:Hendelser i Sør-Sudan
Kategori:Konflikter i 2012
Kategori:Politikk i 2012
Kategori:Kriger i Afrika
Kategori:Kriger med deltagelse av Sør-Sudan